Oficiālais Vēstnesis L 236 , 23/09/2003 Lpp. 0881 - 0881



A. TIESĪBU AKTI LAUKSAIMNIECĪBAS JOMĀ 1. 31997 R 0478: Komisijas Regula (EK) Nr. 478/97 ( 1997. gada 14. marts), ar ko nosaka sīki izstrādātus noteikumus par to, kā Padomes Regulu (EK) Nr. 2200/96 piemērot attiecībā uz ražotāju organizāciju pagaidu atzīšanu (OV L 75, 15.3.1997., 4. lpp.), un kurā jaunākos grozījumus izdara: - 31999 R 0243: Komisijas 1.2.1999. Regula (EK) Nr. 243/1999 (OV L 27, 2.2.1999., 8. lpp.). Atkāpjoties no Regulas (EK) Nr. 478/97 3. panta, Polijai piešķir trīs gadu pārejas laiku no pievienošanās dienas, un šajā laikā minimālās prasības ražotāju organizāciju pagaidu atzīšanai ir jānosaka piecu ražotāju un EUR 100000 līmenī. Pagaidu atzīšanas ilgums nedrīkst pārsniegt piecus gadus no attiecīgās valsts kompetentās iestādes akcepta saņemšanas. Pēc trīs gadu pārejas laika piemēro īpašās prasības, kas attiecas uz pagaidu atzīšanu un noteiktas Regulas (EK) Nr. 478/97 3. pantā, proti, pusi no minimālo prasību skaita, kas ražotāju organizāciju atzīšanai noteiktas Regulas (EK) Nr. 412/97 [18] I un II pielikumā. Ja pēc trīs gadu pārejas laika ražotāju organizācija nepanāk atbilstību Regulā (EK) Nr. 478/97 izklāstītajām minimālajām prasībām, pagaidu atzīšanu anulē. 2. 31997 R 2597: Padomes Regula (EK) Nr. 2597/97 ( 1997. gada 18. decembris), ar ko paredz papildu noteikumus piena un piena produktu tirgus kopīgajai organizācijai attiecībā uz dzeramo pienu (OV L 351, 23.12.1997., 13. lpp.) un kurā jaunākos grozījumus izdara: - 31999 R 1602: Padomes 19.7.1999. Regula (EK) Nr. 1602/1999 (OV L 189, 22.7.1999., 43. lpp.). Atkāpjoties no Regulas (EK) Nr. 2597/97 3. panta 1. punkta b), c) un d) apakšpunkta, prasības attiecībā uz tauku saturu piecus gadus pēc pievienošanās dienas nepiemēro attiecībā uz Polijā ražotu dzeramo pienu. Dzeramo pienu, kas neatbilst prasībām attiecībā uz tauku saturu, var tirgot tikai Polijā vai eksportēt uz kādu trešo valsti. 3. 31998 R 2848: Komisijas Regula (EK) Nr. 2848/98 ( 1998. gada 22. decembris), ar ko paredz sīki izstrādātus noteikumus Padomes Regulas (EEK) Nr. 2075/92 piemērošanai attiecībā uz piemaksu sistēmu, ražošanas kvotām un īpašo atbalstu, kas piešķirams ražotāju grupām jēltabakas nozarē (OV L 358, 31.12.1998., 17. lpp.), un kurā jaunākos grozījumus izdara: - 32002 R 1983: Komisijas 7.11.2002. Regula (EK) Nr. 1983/2002 (OV L 306, 8.11.2002., 8. lpp.). Atkāpjoties no Regulas (EK) Nr. 2848/98 I pielikuma, piecus gadus no pievienošanās dienas limits atzīšanai par ražotāju grupu visos Polijas jēltabakas ražošanas reģionos ir 1 % no garantiju limita. 4. 31999 R 1254: Padomes Regula (EK) Nr. 1254/1999 ( 1999. gada 17. maijs) par liellopu un teļa gaļas tirgus kopīgo organizāciju (OV L 160, 26.6.1999., 21. lpp.), kurā jaunākos grozījumus izdara: - 32001 R 2345: Komisijas 30.11.2001. Regula (EK) Nr. 2345/2001 (OV L 315, 1.12.2001., 29. lpp.). Atkāpjoties no Regulas (EK) Nr. 1254/1999 3. panta f) punkta, līdz 2006. gada beigām Polija var tādu sugu govis, kuras uzskaitītas I pielikumā Komisijas Regulai (EK) Nr. 2342/1999, ar ko nosaka sīki izstrādātus noteikumus par to, kā Padomes Regulu (EK) Nr. 1254/1999 par liellopu un teļa gaļas tirgus kopīgo organizāciju piemērot attiecībā uz piemaksu shēmām [19], uzskatīt par atbilstīgām piemaksai, ko saskaņā ar Regulas (EK) Nr. 1254/1999 3. nodaļu piešķir par zīdītājgovīm, ja šādas govis ir lecinātas vai apsēklotas ar gaļas šķirnes bulli. [18] Komisijas Regula (EK) Nr. 412/97, ar ko nosara sīki izstrādātus noteikumus par to, kā Padomes Regulu (EK) Nr. 2200/96 piemērot attiecībā uz ražotāju organizāciju atzīšanu (OV L 62, 4.3.1997., 16. lpp.). Regulā jaunākie grozījumi izdarīti ar Komisijas Regulu (EK) Nr. 1120/2001 (OV L 153, 8.6.2001., 10. lpp.). [19] OV L 281, 4.11.1999., 30. lpp. Regulā jaunākie grozījumi izdarīti ar Komisijas Regulu (EK) Nr. 1830/2002 (OV L 277, 15.10.2002., 15. lpp.). --------------------------------------------------